Energy listed firms
Authors: Ζερβού Κωνσταντίνα 
Published: September 2021

Κατά τη διάρκεια των τελευταίων δεκαετιών, διάφοροι παράγοντες, όπως η αύξηση της σημαντικότητας του ενεργειακού τομέα, οι δυνατότητες των ενεργειακών μετοχών να προσφέρουν αντιστάθμιση έναντι των ενεργειακών ρίσκων και η αυξητική τάση των επενδυτών να επενδύουν σε πραγματικά στοιχεία ενεργητικού (Jennings, 2012), έχει οδηγήσει στη σημαντική αύξηση του ενεργειακού τομέα. Ο τομέας αυτός έχει θεωρείται πλέον ως ένας από τους σημαντικότερους και με μεγάλες προοπτικές τομείς και έχει κερδίσει το ενδιαφέρον από πληθώρα σημαντικών θεσμικών και επαγγελματικών επενδυτικών χαρτοφυλακίων (Bohl, Kaufmann, Stephan, 2013; μεταξύ άλλων). Ο Jennings (2012) δείχνει ότι η απόδοση των επενδυτικών χαρτοφυλακίων αυξάνεται μέσω μίας διαφορετικής κατανομής των εισηγμένων ενεργειακών μετοχών, ενώ η επένδυση σε ενεργειακές μετοχές μπορεί να προσφέρει έναν παράγοντα αντιστάθμισης έναντι του πληθωρισμού και αναπάντεχων σοκ στον πληθωρισμό. Επιπλέον, οι Galvani and Plourde (2010) σημειώνουν ότι έχει δοθεί τεράστια σημασία από θεσμικούς και μεμονωμένους επενδυτές, οι οποίοι έχουν προσελκυσθεί από τα οφέλη που έχουν να αντλήσουν από την έκθεση του χαρτοφυλακίου σε εναλλακτικές αγορές, όπως είναι η ενεργειακή αγορά.Βάσει των ανωτέρω αναφερόμενων και κινητοποιημένοι από αυτά, και σημειώνοντας ότι το ακαδημαϊκό ενδιαφέρον σε εισηγμένες ενεργειακές μετοχές είναι σχετικά πρόσφατο, που σημαίνει ότι πολλά θέματα δεν έχουν ερευνηθεί εμπειρικά, αυτή η διατριβή συγκεντρώνεται και εξετάζει εμπειρικά τρία θέματα ενεργειακών μετοχών, τα οποία δεν έχουν εξετασθεί ξανά στη σχετική βιβλιογραφία και παρουσιάζουν ενδιαφέρον για θεσμικούς και επαγγελματικούς επενδυτές σε αυτό τον τομέα. Για αυτό το λόγο, η κοινή λογική πίσω από τα τρία εμπειρικά θέματα που εξετάζονται είναι να παράγουμε πληροφορίες, οι οποίες θα φωτίσουν τη λειτουργία του συγκεκριμένου τομέα και να βοηθήσουν στις επενδυτικές αποφάσεις των θεσμικών και των μεμονωμένων επενδυτών. Πιο συγκεκριμένα, πρωτίστως εξετάζουμε τους παράγοντες που καθορίζουν τη διαχείριση των κερδών στον ενεργειακό τομέα και στη συνέχεια εξετάζουμε εάν η αγελαία συμπεριφορά των μετοχών υπερισχύει στην εισηγμένες μετοχές στον εν λόγω τομέα, ενώ, τέλος, εξετάζουμε εάν η ρευστότητα των μετοχών της αγοράς μπορεί να επηρεάσει την αγελαία συμπεριφορά των επενδυτών. Τα αποτελέσματά όσον αφορά στο πρώτο θέμα υπό εξέταση αποδεικνύουν ότι κατά μέσο όσο, οι εταιρείες, οι οποίες ξοδεύουν περισσότερα χρήματα σε εξωτερικούς ελεγκτές, ενώ παράλληλα έχουν αυξημένο ενεργητικό και είναι παλαιότερες, τείνουν να έχουν μειωτική τάση προς τη διαχείριση των κερδών. Αυτό το εύρημα μπορεί να εξηγηθεί και από την παρατήρηση ότι αυτές οι εταιρείες αντιμετωπίζουν περισσότερους ελέγχους από τους επενδυτές τους και από τους αναλυτές τους και για αυτό είναι πιο δύσκολο να διαχειριστούν τα κέρδη τους. Τα αποτελέσματα του δεύτερου θέματος υπό εξέταση αποδεικνύουν πως δεν υπάρχει τάση αγελαίας συμπεριφοράς γενικά στο υπό εξέταση δείγμα μας. Για τις ενεργειακές εισηγμένες μετοχές της Γερμανίας, μιας από τις μεγαλύτερες αγορές στην Ευρωζώνη, παρόλα αυτά, υπάρχει το φαινόμενο της αγελαίας συμπεριφοράς κατά τη διάρκεια των μηνών που η αγορά είχε πτωτική τάση και όταν οι αλλαγές των τιμών του πετρελαίου συμπεριλαμβάνονται στην παλινδρόμηση. Μία βασική επίπτωση αυτών των αποτελεσμάτων είναι ότι μεγαλύτεροι επενδυτές ενεργειακών μετοχών στη Γερμανία – μία πολύ σημαντική και βασική αγορά στον Ευρωπαϊκό ενεργειακό τομέα – είναι αναγκαίο να περιλαμβάνουν ένα μεγαλύτερο αριθμό μετοχών στα χαρτοφυλάκιά τους, για να επιτύχουν ένα παρεμφερές επίπεδο διαφοροποίησης, όπως θα έκαναν σε μία αγορά όπου δε θα υπήρχε το φαινόμενο της αγελαίας συμπεριφοράς. Τα αποτελέσματα του τρίτου υπό εξέταση θέματος αποδεικνύουν πως γενικά, και σε αντίθεση με προηγούμενη βιβλιογραφία και εμπειρικά στοιχεία, η αγελαία συμπεριφορά υπερισχύει στις περιόδους υψηλής ρευστότητας κατά κύριο λόγο στη Γαλλία και όχι τόσο στις άλλες αγορές του δείγματος.